ईश निंदा कानून के तहत पाक नागरिक गिरफ्तार  
पाक पुलिस ने पंजाब प्रांत में एक व्यक्ति को एक धार्मिक पुस्तक के पन्नों को जलाने के आरोप में विवादास्पद ईशनिंदा कानून के तहत गिरफ्तार कर लिया।
पाकिस्तानी पुलिस ने पंजाब प्रांत में एक व्यक्ति को एक धार्मिक पुस्तक के पन्नों को जलाने के आरोप में विवादास्पद ईशनिंदा कानून के तहत गिरफ्तार कर लिया।  मुल्तान के पास स्थित सीतल मारी में पुलिस ने गुलाम मुस्तफा के खिलाफ मस्जिद के मौलवी करीम बख्श सईदी की एक शिकायत मिलने पर एफआईआर दर्ज की। सईदी ने आरोप लगाया कि कुछ बच्चे मुस्तफा के घर के बाहर कथित तौर पर एकत्र हुए थे और उन्होंने बताया कि वहां कुरान के पन्ने जलाए गए। डॉन अखबार की खबर के मुताबिक सईदी ने बताया कि वह मुस्तफा के घर गए जहां उसे तंदूर के पास खड़ा पाया। वहां कुछ जले हुए पन्ने थे।